
Mabuhi ang handumanan ni Ka Joma! 
Pabaskugon ang Partido kag isulong 
ang rebolusyon! 


inasahi nga pasidungog ang ginahatag sang bilog nga Partido kag re- 

bolusyonaryong hublag kay Kaupod Jose Maria Sison (Amado Guerre- 

ro), tagapundar nga tagapangulo sang Partido Komunista ng Pilipinas, 
kag pinakadungganon nga Pilipino kag lider rebolusyonaryo sang nagligad nga 
siglo. Sa madugay nga panahon, si Ka Joma ang nagserbi nga ubay kag iwag, 
mapag-on nga balwarte kag sandigan sang Partido kag rebolusyong Pilipino. 


Si Ka Joma sampaton sa Marxis- 
mo-Leninismo-Maoismo, ang ideolo- 
hiya sang proletaryado. Ginpanguna- 
han niya ang liwat nga pagtukod sang 
Partido kag pagpanibag-ong kusog 
sang rebolusyong Pilipino. Gin-anali- 
sa niya ang basehang kinaiya sang 
malakolonyal kag malapyudal nga 
sistema sa Pilipinas, ginhayag ang 
tatlo ka salot nga imperyalismo, pyu- 
dalismo kag burukrata kapitalismo 
nga mayor nga nagaulipon sa mala- 
pad nga masang Pilipino, kag gintudlo 

ang dalan sang pungsodnon-demok- 
ratikong rebolusyon bilang dalan pa- 
dulong sa paghilway sang pumuluyo 
halin sa kaimulon kag kapigusan. 
Tanan nga bahin nga ginpabas- 
kog ni Ka Joma ang Partido. Gintud- 
luan kag ginhanas niya ang linibo 
nga kadre sang Komite Sentral, mga 
sentral nga organo kag mga pangre- 
hiyong komite sang Partido, nga na- 
muno sa pagpalapad kag pagpabas- 
kog sang Partido sa bilog nga pung- 
sod. Ginpangunahan niya ang pag- 
pundar sang Bagong Hukbong 
Bayan sang 1969 kag ginha- 
nas kag gin-ubayan ang 
à “unang kubay sang mga 
N Pulang kumander kag 
“Ni hangaway sini. Ginpa- 
| munuan niya sang 1973 
ang pagtukod sang Na- 
tional Democratic 
Front 


(NDF). Sa iya pagpamuno, daw ka- 
layo sa kacognan nga naglapta ang 
inaway banwa sa bilog nga pungsod. 
Sang madakup sang kaaway, si- 
yam ka tuig siya nga gintortyur sa 
bartolina sang mga pasistang ahen- 
te, pero nangibabaw ang iya rebolu- 
syonaryong diwa. Nahilway siya sang 
nabungkag ang diktadurya ni Marcos 
nga ginbunalan sang makagagahum 
nga balod sang paghimakas sang 
banwa kag armadong paghimakas. 
Napwersa nga madistyero si Ka 
Joma sang 1987 pagkatapos bawion 
ang iya pasaporte agud abangan 
nga makapauli sa pungsod. Masob- 
ra 35 tuig siya nga nangabuhi nga 
simple sa The Netherlands sa isa ka 
gamay nga apartment upod ang iya 
pamilya, kag sa pag-inakup sang 
mga migranteng mamumugon nga 
Pilipino. Malayo man, malapit giha- 
pon siya sa rebolusyong Pilipino kag 
nagahatag sang matanlas nga pag- 
analisa kag napanahon nga ubay. 
Nangin bentaha sa rebolusyonar- 
yong kahublagang Pilipino ang iya 
pagkadistyero nga naghatag sang 
kahigayunan kag tion nga labing 
pauswagon ang teorya sang rebolu- 
syong Pilipino base sa nalab-ot sini 
nga praktika. Sang magtalang ang 
dalan sang Partido, si Ka Joma ang 


iwag nga nagserbi nga ubay para sa 
Ikaduha nga Dungganong Kahubla- 
gang Pagpanadlong. 

Nagserbi siya nga pangunahon 
nga adbayser sang NDF sa pakigsu- 
gilanon pangkalinungan sa Gubyerno 
sang Republika sang Pilipinas (GRP) 
kag maayo nga gin-ubayan ang pag- 
himo sang makasaysayan nga mga 
kasugtanan sandig sa katuyuan nga 
agumon ang makatarungan kag 
pangmalawigan nga kalinungan. Ga- 
ni wala siya gin-untatan sang mga 
militaristang gaway sang imperya- 
lismong US, nga kontra sa pagpani- 
nguha nga lubaron sa sugilanon ang 
mga pangkatilingban kag pang-eko- 
nomya nga ugat sang gera sibil. 

Ginpaaresto siya sang 2007 sa 
himu-himo nga kaso nga ginbasura 
sang ulihi bangud wala ini sang ba- 
sehan. Ginmarkahan siya nga “tero- 
rista” sang US kag sang mga papet 
sini, isa ka akusasyon nga ginbasura 
sa korte sa Europe sang 2009. Pali- 
wat-liwat siya nga ginaakusar nga 
utok sang pagbomba sa Plaza Mi- 
randa (1971) bisan ginbasura na ini 
sang isa ka korte sa Maynila sang 
1994 bangud wala sang ebidensya. 

Indi maayuan nga sa kasaysa- 
yan sang Pilipinas, wala sang maka- 
labaw sa nahimuan ni Ka Joma nga 
pagpukaw sa pumuluyong Pilipino 
para magtindog kag magbato. Minil- 

Ang Ang Bayan ginabantala sa 
lenggwahe nga Pilipino, Bisaya, Iloco, 
Hiligaynon, Waray, Ingles kag 
Espanyol. Nagabaton ang Ang Bayan 
sang mga kontribusyon sa porma 
sang mga artikulo kag balita. 
Ginaganyat ang mga bumalasa nga 
magpaabot sang mga pagsaway kag 
rekomendasyon sa pagpauswag sang 


aton nga pahayagan. 


Ang Ang Bayan ginabantala duha ka beses kada bulan 
sang Komite Sentral sang Partido Komunista ng Plipinas 

yon nga mamumugon, mangunguma, 
mga petiburges nga intelektwal kag 
mga ordinaryong empleyado kag 
propesyunal sa bilog nga pungsod 
ang nagbangon, naghiliusa kag nag- 
hulag sa idalom sang pulang bande- 
ra kag sulo sang rebolusyon. Tanan 
nga aktibista nga pungsodnon-de- 
mokratiko, Pulang hangaway kag 
kadre sang Partido nag-umpisa nga 
mapukaw kag matandog sa “Kati- 
lingban kag Rebolusyong Pilipi- 
no” (KRP), ang pinakakumprehensi- 
bo nga pag-analisa sa kasaysayan 
kag kahimtangan sang pungsod. 

Bangud sa iya pagpamuno, indi 
mapalong nga kontribusyon, kag 
paghalad sang bug-os nga kabuhi 
para sa pagsulong sang rebolusyong 
Pilipino para sa tunay nga pungsod- 
non nga kahilwayan kag demokra- 
sya, si Kaupod Jose Maria Sison isa 
ka dungganon nga baganihan sang 
pumuluyong Pilipino. Tunay siya 
nga pinakadungganon sa tanan. 

Sa iya pagtaliwan, ginbilin ni Ka 
Joma sa Partido ang isa ka bulawa- 
non nga kaban sang manggaranon 
nga teorya sang rebolusyong Pilipino. 
Gamiton kag labing pauswagon naton 
ini sa praktika subong kag sa palaa- 
buton nga pagsulong sang demokra- 
tikong rebolusyon sang banwa tubtob 
sa sosyalistang rebolusyon. Ang indi 
basta madula nga inggat sini maga- 

serbi nga iwag naton sa pagsulong sa 
masiok nga dalan. Ipabilin nga Pula 
ang iya dungganon nga handumanan 
kag ginpapanubli. Malig-on nga pa- 
dayunon ang rebolusyon nga ginsu- 
guran niya upod ang aton mga dung- 
ganon nga martir kag baganihan. 

Magpakasampaton kita sa mga 
teorya kag leksyon nga ginbilin ni 
Ka Joma. Tigayunon naton ang ka- 
hublagan para balik-tun-an ang iya 
mga sinulatan, halin sa KRP tubtob 
sa “Lima ka Bolyum” nga koleksyon 
sang iya mga artikulo. Hugton ang 
paghakos sa Marxismo-Leninismo- 
Maoismo nga amo ang makasahing 
panindugan, panan-awan kag pa- 
maagi sang pag-analisa kag pagpa- 
mensar ni Ka Joma. Ang hugot nga 
paghakos naton sa iya mga ideya 
kag ubay ang isa sa yabi sa labing 
pagsulong sang rebolusyong Pilipi- 
no sa palaabuton nga panahon. 

Ang Partido Komunista ng Pilipi- 
nas dungganon. Sang liwat ini nga 
gintukod ni Ka Joma, nahibal-an niya 
ang katungdanan sang Partido bilang 
abanteng destakamento sang sahing 
proletaryado nga mamuno sa halin- 
tang sang bag-o nga demokratikong 
rebolusyon, kag sa bilog nga istorikal 
nga panahon sang sosyalistang re- 
bolusyon padulong sa komunistang 
katilingban. Pagasakupon sini ang 
panahon nga labaw sa kabuhi sang 
isa ka tawo o pila ka henerasyon. 

Nangin mapalad ang Partido 
nga naglawig ang kabuhi ni Ka Jo- 
ma kag masobra anum ka dekada 
nga namuno kag naghatag-ubay sa 
praktikal nga kahublagan. Sa Ika- 
duha nga Kongreso sang 2016, gin- 
saluduhan kag  ginpasalamatan 
sang Partido si Ka Joma. 

Sa panahon nga buhi si Ka Jo- 
ma, pila ka nagbulos-bulos nga mga 
kadre nga iya ginhanas ang nag-u- 
yat sa pagpamuno sang Partido. 
Pat-ud nga pila ka henerasyon pa 
sang mga kadre sang Partido--po- 
sible ang iban wala pa mabun-ag-- 
ang magabasa kag magatuon sa 
mga sinulatan ni Ka Joma, upod ang 
kanday Marx, Engels, Lenin, Stalin, 
Mao kag magahakos kag magapa- 
muno sa dungganon nga kawsa 
sang proletaryado. [29] 

Jose Maria Sison, 83 


N agbuhos ang mga pagsaludo, pagpasidungog kag pagkilala sa dungganon 
nga lider rebolusyonaryo kag tagapundar nga tagapangulo sang Partido 
Komunista ng Pilipinas (PKP), internasyunalista, patriyotiko kag tagabandera 
sang Marxismo-Leninismo-Maoismo nga si Prof. Jose Maria Sison nga nagtaliwan 
sang Disyembre 16. Matawhay siya nga nagtaliwan upod ang iya pamilya kag 
mga abyan sa UMC Hospital sa Utrecht, The Netherlands alas-9:40 sang gab-i sa 
Pilipinas. Siya nagaedad sang 83. Ginbilin niya ang iya asawa kag pareho nga re- 
bolusyonaryo nga si Juliet de Lima Sison, ila apat ka anak kag mga apo. 


Si Ka Joma napatay pagkatapos 
ang masobra 2-semana nga ara sa 
ospital. Pila ka minutos antes ang iya 
katapusan nga ginhawa, ginpaambit 
pa niya kay Kaupod Julie ang iya 
pagpat-ud nga magadaug ang rebo- 
lusyon kag magasulong ang sosyalis- 
mo. Tubtob sa katapusan, nagpabilin 
siya nga puno sang paglaum para sa 
pumuluyong Pilipino nga bug-os sa 
tagipusuon kag determinasyon niya 
nga gin-alagaran. 

Subong nahamyang ang iya 
bangkay sa Barbara Uitvaartverzor- 
ging Utrecht kag mahimo nga bisita- 
hon sang publiko halin Disyembre 18 
tubtob 22. May ara nga mga aktibi- 
dad sa iya paghaya pareho sang pag- 
kanta, pagbasa sang mga binalay- 
bay, pagpagwa sang mga bidyo, pag- 
kanta sang mga paborito nga amba- 
hanon ni Ka Joma kag iban pa. Sa Di- 
syembre 23, pagahimuon ang adlaw 
sang pagpasidungog halin sa mga in- 
ternasyunal nga bisita, kaupod kag 
tiglawas sang mga partido pulitikal 
kag organisasyon. Igadul-ong ang 
iya bangkay sa Crematorium Dael- 
wijck sa Disyembre 27. 

Sa Pilipinas, gindeklarar sang 
Partido ang 10-adlaw nga pagpa- 
malandong umpisa Disyembre 17 
kag ginmanduan man sini ang tanan 
nga yunit sang Bagong Hukbong Ba- 
yan (BHB) nga maghimo sang mali- 
nong nga 21-gun salute bilang pag- 
saludo kag pagpaalam. 

Sa pagpasidungog sang Ikaduha 
nga Kongreso sang PKP, ginhalad sini 
ang pinakamataas nga pagkilala kag 
lubos nga pagpasalamat sang Partido 
kay Ka Joma para sa iya indi maayu- 
an nga kontribusyon sa rebolusyong 
Pilipino bilang Tagapangulo nga Ta- 
gapundar sang PKP, tagatukod sang 
BHB kag paghawan sang dalan sa 


pagsakdag sang Demokratikong Gub- 
yerno sang Banwa sa Pilipinas. 

Sa Metro Manila, ginlunsar sang 
nagkalainlain nga ligal kag demokra- 
tikong organisasyon ang ila nga pag- 
pasidungog kay Ka Joma. Nagtililipon 
sila sa University of the Philippines 
(UP)-Diliman, Quezon City sang Di- 
syembre 19, halin ala-una sang hapon 
tubtob tungang gab-i, para handura- 
won ang kabuhi kag paghimakas ni Ka 
Joma bilang dungganon nga titser kag 
iwag sang masang anakbalhas. 

Masunod nga adlaw sa pareho 
nga lugar, nag-ululupod ang masob- 
ra 500 tagasakdag sang kalinungan 
kag tawhanong kinamatarung para 
pasidunggan siya bilang tagasakdag 
sang kahilwayan kag proletaryo nga 
internasyunalista. Natalana nga 
maglunsar ang mga grupong pung- 
sodnon-demokratiko, sa pagpamuno 
sang Bagong Alyansang Makabayan, 
sang isa ka pagpasidungog pagtilili- 
pon sa masunod nga mga adlaw. 


Pagkilala, pagsaludo 

Ginpaabot sang madamo nga 
organisasyon sa Pilipinas kag sa 
nagkalainlain nga bahin sang kali- 
butan ang tagsa-tagsa nila ka pag- 
pasalamat, pagkilala kag pagsaludo 
kay Ka Joma sa iya nangin amot sa 
ila nga mga paghimakas. 

Nagsaludo ang mga organisa- 
syon nga tago kag rebolusyonaryong 
alyado sang NDFP pareho sang Liga 
ng Agham para sa Bayan (LAB), 
Christians for National Liberation, 
Katipunan ng mga Samahang Mang- 
gagawa, Makibaka kag iban pa. 
Nagpagwa man sang mga pahayag 
ang mga pangrehiyong tsapter sang 
NDFP kag ang mga Komite sang 
Partido sa mga rehiyon. 

Ginpaabot sang Komite Sentral 

sang Communist Party of India 
(Maoist) ang pagpakig-unong sa PKP 
kag pagkilala kay Ka Joma. Siling si- 
ni, “Madamo siya nga ginsulat sa 
mga ideolohikal nga halambalanon 
nga tuman ka importante. Madamo 
kami sang natun-an halin diri.” Gin- 
saluduhan man siya sang Marxist- 
Leninist Party of Germany (MLPD), 
kag Communist Party of Turkey- 
Marxist Leninist (TKP-ML) kag ar- 
madong pwersa sini nga TIKKO. 

Naghatag-saludo man ang mga 
partido komunista, partidong puliti- 
kal kag organisasyon halin sa Nor- 
way, Turkey, Kurdistan, United Sta- 
tes, Australia, Romania, Russia, 
Spain, Portugal, Sweden, England, 
Indonesia, Ireland, China, Palestine, 
Canada kag iban pang mga pungsod. 

Ginsaluduhan man siya sang 
International League of Peoples’ 
Struggle, upod sang mga tsapter 
sini sa bilog nga kalibutan kag ka- 
tapo nga organisasyon sini, nga iya 
nga ginpamunuan kag gintukod 
sang 2001. Ginkilala man siya sang 
madamo nga mga nagbalhag sang 
iya mga libro kag sinulatan. 

Indi maisip nga mga organisa- 
syon sang pungsodnon-demokrati- 
ko ang nagpahayag sang ila pagsa- 
ludo kay Ka Joma. Halin sa tsapter 
sang mga organisasyon sang pa- 
matan-on, mga asosasyon sang 
imol sa komunidad, mga mangu- 
nguma sa kaumhan, kababainhan, 
tawong-simbahan, mga mamumu- 
gon kag ila nga unyon, kag madamo 
pa nga iban, isa lang ang singgit 
nila: Ka Joma lives! Mabuhi ang 
handumanan ni Ka Joma! [AB] 

Wala sang untat-lupok subong nga Paskwa 


G in-anunsyo sang Disyembre 19 sang Komite Sentral sang Partido Komunista 
ng Pilipinas nga indi ini magdeklarar sang untat-lupok subong nga Paskwa. 
Suno sa Partido, “wala sang rason para magdeklarar sang untat-lupok." 


Nagapadayon ang mga opera- 
syon militar kag pag-atake sang Ar- 
med Forces of the Philippines (AFP) 
sa madamo nga komunidad sa kaum- 
han. Madamo nga barangay ang gin- 
paidalom sa ila nga paghari. Lapna- 
gon ang pagpang-abuso militar kag 
paglapas sa mga basehang kinama- 
tarung pareho sang pagdumili sa 
mga mangunguma nga magtrabaho 
sa ila mga ulumhan, iligal nga pag- 
panghalughog sa mga kabalayan, ili- 
gal nga pagpang-aresto, tortyur, 
pagpamomba kag istraping, pagpa- 
nganyon sa mga ulumhan kag mala- 
pit nga katalunan, pilit nga pagpasu- 
render kag madamo nga iban pa. 


Sa desperasyon sang rehimeng 
Marcos kag armadong mga pwersa 
sini nga “waskon” ang rebolusyo- 
naryong hublag, wala sang patugsi- 
ling ang paglapas sini sa mga tawha- 
nong kinamatarung kag internasyu- 
nal nga tawhanong layi. Indi mag- 
nubo sa 45 ang biktima sang pang- 
pulitika nga pagpamatay sang mili- 
tar kag pulis umpisa sang magpung- 
ko sa poder si Marcos Jr. Masobra 
47,000 ang biktima sang mga pagla- 
pas sa tawhanong kinamatarung. 

Sa sini nga diwa, ginhatagan sang 
Partido sang awtoridad ang Bagong 
Hukbong Bayan (BHB) nga maglunsar 
sang mga taktikal nga opensiba sa 


palaabuton nga mga adlaw. Suno sa 
Komite Sentral, “hilikuton sang BHB 
nga armado nga pangapinan ang pu- 
muluyo, bisan subong nga Paskwa, 
kag subong nga ara sa tunga kita 
sang pagpamalandong sa pagtaliwan 
sang aton pinakapalangga nga si Ka 
Jose Maria Sison.” 

Ginmanduan sini ang hangaway 
sang banwa paagi sa Pungsodnon nga 
Kumand sa Operasyon kag mga Pang- 
rehiyon kag Subrehiyon nga Kumand 
sa Operasyon nga aktibong batuan 
kag paslawon ang kampanya sang ar- 
madong pagpamigos sang AFP.” 

Mahimo nga “magkonsentrar 
sang pwersa ang BHB para iguon 
ang nahamulag, mahina kag kapoy 
nga mga tropa sang suldado kag 
pulis kag silutan sila sa ila nga na- 
gadamo nga krimen sa pumuluyo. W 


Protesta sa una nga Adlaw 
sang Tawhanong kinamatarung ni Marcos Jr 


G insug-alaw sang mga protesta sang linibo nga Pilipino ang una nga pagdum- 
dom sa Internasyunal nga Adlaw sang Tawhanong kinamatarung sa idalom 
sang rehimeng Marcos Jr. Nagmartsa sang Disyembre 10 halin sa Liwasang Bo- 
nifacio padulong sa Mendiola sa Maynila ang linibo ka raliyista para pakamalau- 
ton kag pasabton si Marcos Jr kag armadong pwersa sang estado sa madamo nga 
mga paglapas sa tawhanong kinamatarung. 


Sa pagpanguna sang Karapatan 
kag Bagong Alyansang Makabayan, na- 
kalunsar sang mga aktibidad antes kag 
mismo sa adlaw sang Disyembre 10 sa 
madamo nga bahin sang Metro Manila. 
Ginlunsar man ang mga protesta kag 
pagtililipon sa mga syudad sang Baguio, 
Naga, Legazpi, Sorsogon, Kalibo, 
Roxas, Iloilo, Bacolod, kag Davao. May 
kapareho man nga mga aktibidad sa 
Ilocos Sur kag Ilocos Norte, La Union, 
Kalinga, kag Mt. Province. Nagtipon 
ang mga Pilipino sa United States, Ca- 
nada, Europe, Hongkong kag Australia. 

Suno sa Karapatan, nagapadayon 
ang kultura sang wala sang ginaka- 
hadlukan sa idalom ni Marcos Jr. Gin- 
pakamalaut sang grupo ang kampan- 
ya kontra-insurhensya sa kaumhan 
nga nagaresulta sa lapnagon nga 
pagpabakwit, dislokasyon sa panga- 

buhian kag kabuhi sang mangungu- 
ma, mga iligal nga pagpang-aresto, 
pagpamomba kag istraping sa mga si- 
bilyang komunidad kag iban pa. 
Gindala sang nagkalainlain nga 
mga sektor ang ila mga panawagan 
sa mga protesta kag aksyong masa. 
Singgit sang mga mamumugon: Ma- 
kabuhi nga suhol, ipakigbato! Pana- 
wagan sang mga mamumugon medi- 
kal, mga titser kag empleyado sang 
gubyerno ang pagpasaka sang ila 
sweldo. Nakig-isa man sa mga pro- 
testa ang pamatan-on kag mga es- 
tudyante, tawong simbahan, kababa- 
inhan, mamahayag, mangunguma kag 
ibang demokratikong sektor. 
Ginkundenar nila ang ayuda mili- 
tar nga ginahatag sang US sa rehi- 
meng Marcos nga ginagamit sa pag- 
pigos sa pumuluyo. [AB] 

Kagulangan, naguba sa 
pagpamomba sang AFP 


NAGHIMO SANG WALA pa- 
tugsiling nga pagpamomba 
ang Armed Forces of the Phi- 
lippins (AFP) sa tunga sang 
kagulangan sang Mt. Hilong- 
Hilong sa dulunan nga bahin 
sang Agusan del Sur, Agusan 
del Norte kag Surigao del Sur 
sang Nobyembre 30. Halin 
alas-5:40 sang aga tubtob 
alas-7 sang Nobyembre 30 
ginbomba ang erya gamit 
ang anom ka daku nga mga 
bomba kag duha ka rocket. 

Halos 100 mga puno 
sang kahoy ang naguba diri 
dulot sang pagpamomba. 
Nagbilin man ini sang daku 
nga mga buho sa duta nga 
may dalom nga tubtob tuhod 
kag nagdulot sang pagtiphag 
sang duta. 

Ang amo nga kabukiran 
isa sa mga nabilin nga puluy- 
an sang Philippine Eagle kag 
madamo nga klase sang flora 
kag fauna. 

Ang areglado nga dalan sang dagyaw-alayon 


K inaandan nga ginareklamo sang pumuluyo sang Barangay B, isa ka baryo 
sa Visayas, ang palanakit sang ila nga lawas, labi na sang mga batiis kag 
tiil. Tantya nila, tuga ini sang init sang motorsiklo sa malawig nga pagbyahe 
sang palay kag iban pang produkto nila pakadto sa merkado. Indi malikawan 
nga mabasa sang tubig ang ila mga tiil bangud sa batsihon nga dalan nga na- 


ngin gamay nga sapa kon tig-ululan. 


Nahibal-an sang mga mangu- 
nguma nga ang pagpalanakit nga ini 
indi lang halambalanon medikal 
kundi sang pagpabaya sang garuk 
nga gubyerno nga kay-uhon ang gu- 
ba-guba nga kalsada pakadto sa ila 
nga baryo. Nahibal-an na nila nga 
ginkurakot na ang minilyon nga na- 
talana kuno para sa pagplastar sang 
mga farm-to-market road nga gina- 
pabugal sang AFP kag NTF-Elcac. 

Sa isa ka konsultasyon, nadesi- 
syunan sang lokal nga asosasyon diri 
nga kay-uhon ang ila nga kalsada 
paagi sa dagyaw-alayon, isa ka tra- 
disyunal nga porma sang myutwal 
nga pagbinuligay sa pagpanguma 
sang imol nga mangunguma. Pila 
lang ang nagpasakop sa umpisa pero 
wala magdugay nakita naman sang 
iban ang bentaha para diri. Naglab- 
ot sa 60-120 katawo halin sa apat sa 
anom nga sityo ang nag-amot sang 
kusog-pangabudlay sa proyekto. 

Nagtukod ang mga mangunguma 
sang mga tim para siguruhon ang 
tagsa ka hilikuton kag lebel sang 
proyekto. Sa tagsa ka tikang, ginsi- 
guro nila nga nagailig ang demokra- 
sya, naamligan ang mga trabahador 
kag napabilin nga maayo ang rela- 
syon sang kada isa nga nagapasakop 
sa dagyaw-alayon. Nasiguro sang 
kababainhan, katuwang ang mga 
bata sa baryo, nga may nagakaigo 
nga pagkaon ang mga nagapasakop. 
May ara nga tagahimo sang iskedyul 
sang mga nagapasakop kag nagasi- 
guro nga maayo ang tungaay sa tra- 
baho. May grupo man sila nga ginta- 
lana para makig-estorya para kuha- 
on ang suporta sang mga mangu- 
nguma nga mas may ikasarang sa 
pangabuhi. May ara man nga nagpa- 
ngita sang resorsa para sa proyekto. 

Kis-a sa isa ka semana ang dag- 
yaw-alayon para sa pagkay-o sang 


kalsada. Nagauntat lang sila kon 
madamo ang trabaho sa uma ukon 
nagalunsar sang panggamo nga 
operasyon kombat ang pasistang 
militar kag pulis. Maluwas sa balon 
nga pagkaon, nagadala sila sang ka- 
gamitan sa pagtrabaho pareho sang 
pala, sadol, binangon kag iban pa. 
Naduso sang mga mangunguma 
sa mga upisyal sang barangay nga 
magtalana sang bugas kag badyet 
pangsud-an para sa mga nagatraba- 
ho. Ang pila nga may malapad nga ta- 
lamnan nag-amot sang isa tubtob du- 
ha ka sako nga palay. Naghatag man 
sang kwarta para sa bugas kag sud-an 
ang mga nagaagi nga trak nga naga- 
hakot sang mga produkto agrikultural. 
Kadam-an sang kalalakihan nga 
may husto nga edad ang nagtrabaho 
sa kalsada samtang ang pamatan-on 
ang nagasag-ob sang ilimnon nga tu- 
big kag iban pang hilikuton nga gin- 
talana sa ila. Antes sila magtrabaho, 
nagapulong anay sila para mahisug- 
tan ang mga hilikuton sa adlaw nga 
ina. Liwat nga magpulong ang tanan 
pagkatapos sang trabaho para mata- 
sa kag makuha ang mga komentaryo. 
Sa umpisa nagapangduha-duha 
ang pila ka mangunguma bangud 
basi salakayon sila sang pulis kag 
militar sa pagtinguha nila nga kay- 
uhon ang ila nga pangabuhian. 

Apang ginpangibabawan nila ang 
kahadlok bangud nahibal-an nila 
nga wala sang iligal o kriminal sa 
ila nga ginaobra. Nakig-angut sila 
sa mga upisyal sang barangay para 
siguruhon nga indi sila pagtubla- 
gon. Sang ulihi, naupod naman sa 
pagbululigay ang ibang proyekto 
nga imprastruktura sang barangay. 
Nangin inspirasyon ang maayo 
nga inagihan sang Barangay B para 
sa kaiping nga duha ka barangay. Sa 
Barangay A, ginkay-o paagi sa dag- 
yaw-alayon ang mga kalsada para 
sa ila nga mga karosa, motorsiklo 
kag trak sa paghakot sang mga pa- 
lay, mais, tubo, pinya, utanon kag 
iban pang produkto. Napahulag ang 
30 tubtob 40 katawo halin sa tatlo 
sa anom ka sityo. Isang beses sa isa 
ka semana ang ila nga pagbululigay. 
Sa Barangay K, nagpasakop 
ang 50 tubtob 80 katawo halin sa 
apat ka sityo. Palay, mais, baling- 
hoy kag iban pang kararuton ang 
produkto sang barangay. Duha ka 
beses ginhimo ang dagyaw-alayon, 
nga sadto ginahimo lang sa mga 
ulumhan, pero subong ginsakop na 
nila ang iban pang hilikuton. 
Breyktru sa mga mangunguma 
ang pagkumbinsi sa mga mas mataas 
nga saray nga mangunguma nga 
nagpasakop sa dagyaw-alayon. Ang 
sadto halos wala sang boses nga mga 
imol kag manubo nga nahanunga nga 
mangunguma matawhay kag pursigi- 
do subong sa pagpaathag, kag nahi- 
mo nga kuhaon ang suporta sang 
mas mataas ang sahi o saray nga sa 
umpisa nagapangduha-duha pa. Œ 


Hegemonya sang US sa mga ekonomya 


sa Asia-Pacific 


Kan sang militaristang Indo-Pacific Strategy sang imperyalismong US 
ang pagpabaskog sang hegemonya sini sa mga ekonomya sang alyado kag 
malakolonya sini sa Asia-Pacific. Pakadto diri, ginlunsar ni US Pres. Joseph Bi- 
den ang Indo-Pacific Economic Framework for Prosperity (IPEFP) bag-o ang 
pagpulong sang Quadrilateral Security Dialogue (US, Japan, Australia, India) 
sa Japan sang Mayo. Ginhimo sa Australia ang una nga pagtilipon sang mga 
upisyal sa ekonomya sang 14 pungsod nga katapu sini sang Disyembre 10-15. 


Hayag nga katuyuan sang IPEFP 
nga kontrahon ang pag-alagwa sang 
imperyalistang China sa rehiyon. Ma- 
luwas sa India kag US, tanan nga mga 
katapu sang IPEFP myembro man 
sang Regional Comprehensive Econo- 
mic Partnership (RCEP) kag may ma- 
baskog nga angut sa merkado sa Chi- 
na. Plano sang US nga rendahan ang 
merkado nga ini kag agawon sa China 
ang mga bentaha sini sa pangkalibu- 
tanon nga merkado, labi na sa pag- 
manupaktura sang semiconductor. Sa 
panahon man nga ini, gusto sini nga 
hugton ang kontrol sa mga resorsa, 
merkado kag depositohan sang sob- 
rang kapital sa Asia-Pacific. 

Bisan ginaduso bilang 
“partnership” (o pagtimbanganay) 
wala sang kinalain ang IPEFP sa gin- 
buy-an sang US nga Trans-Pacific 
Partnership kag iban pang multilateral 
nga kasugtanan nga nagguba sa mga 
atrasado kag malakolonya nga pung- 
sod kag nagpausmod sa ila pag-us- 
wag. Ginaduso sini ang mga pungsod 
nga labi pang buksan ang tagsa nila ka 
mga ekonomya kabaylo sang limita- 
dong kapital. Dugang man ini nga 
instrumento sang US para ipapanaog 
ang mga pagsulundan kag proseso nga 
pabor sa mga kumpanya kag pamuhu- 


nan nga Amerikano sa rehiyunal nga 
merkado samtang ginapabilin nga sa- 
rado ang kaugalingon nga ekonomya. 
Madamo nga pungsod ang naga- 
protesta sa mga pagsulundan sang 
IPEFP kag tikang sang US nga direkta 
nga nagalapas sa ila soberanya pang- 
ekonomya. Sang sini lang, gin-anun- 
syo sang US ang bag-o nga mga 
restriksyon sa mga kumpanyang Ame- 
rikano sa pag-eksport sang materyal 
nga may angut sa produksyon sang 
mga computer chip. Ginaduso sini ang 
South Korea kag Singapore nga mag- 
patuman sang pareho nga restrik- 
syon. Sa patag nga ini (baligyaanay), 
nagpaandam na ang Indonesia, Thai- 
land kag ang India nga indi ini mag- 
pasugot nga gamiton ang IPEFP para 
may pungsod nga “nakabulag.” Direk- 
ta nga pagbalibad ang mga ini nga 
isakripisyo ang ila nga angut sa China. 


Todo nga pag-ikog-ikog 
sang rehimeng Marcos 

Indi pareho sang mga pungsod 
nga nagasakdag sang kahilwayan sa 
ekonomya, nagapalanusmo ang tuta 
nga gubyerno ni Marcos nga mag- 
paidalom sa IPEFP. Nakasanto diri 
ang polisiya sang rehimen nga “buk- 
san sang todo ang pwertahan” sa 


Aksyong punitibo sa Negros 


DUHA KA TRAK SANG daku nga kumprador kag agalon nga mayduta nga 
si Teotimo Ballesteros ang ginsunog sang mga operatiba sang Bagong 
Hukbong Bayan-Northern Negros sa Sityo Proper, Barangay Tabun-ac, 
Toboso, Negros Occidental sang Disyembre 14 mga alas-9:30 sa aga. 

Si Ballesteros isa ka notoryus nga kontra-rebolusyonaryo kag 
landgrabber. Sa iya kapintas, gwardyado sang mga bandido nga grupo 
kag militar ang iya kontrol sa duta nga iya gin-agaw halin sa mga ma- 
ngunguma. Kilala siya nga barat magpangsuhol kag mapintas sa iya 
mga sakada amo gani nga lubos nga ginkalipay sang mga tapasero kag 
mamumugon sa tubuhan ang pagsilut sa iya. 

lokal nga ekonomya sa dumuluong 
nga pagpandambong kabaylo ang 
gamay nga kapital kag kabahin sa 
merkado nga Amerikano. 

Plano sang US nga tukuron ang 
upisina sang US Trade and Develop- 
ment Agency (USTDA) sa Metro 
Manila para pabaskugon ang kontrol 
sini sa mga polisiya kag proyekto 
pang-ekonomya sa Asia-Pacific. Sa 
Pilipinas, pahapuson sang ahensya 
nga ini ang pagkuripon sang mga 
kumpanyang Amerikano sa bag-o 
lang nabuksan nga sektor sa pang- 
publikong yutilidad, telekomunika- 
syon, mga proyekto nga imprastruk- 
tura kag pang-enerhiya kag ekspan- 
syon sang mga minahan kag komer- 
syal nga plantasyon. 

Kalakip sa mga pagaponduhan 
sang US ang duha ka mapanghalit 
nga proyekto nga ginapabugal pa 
sang bise presidente sini nga si Ka- 
mala Harris sang magbisita siya sa 
pungsod. Isa diri ang geothermal 
project sa Mt. Apo sa North Cotaba- 
to kon sa diin kasosyo sang USTDA 
ang Energy Development Corporati- 
on (EDC) sang pamilya Aboitiz. Isa 
pa ang nickel kag cobalt processing 
facility kasosyo man ang Eramen Mi- 
nerals Inc. (EMI) sa Zambales. 

Malawig kag madugo ang na- 
ngin pagbato sang mga mangungu- 
ma kag Lumad sa mga proyekto nga 
ini. Dislokasyon sa mga mangungu- 
ma kag Lumad kag halit sa kapalibu- 
tan ang gindulot sang duha ka pro- 
yekto. Iligal nga gintukod ang mga 
geothermal plant sang EDC sa du- 
tang ansestral sang mga Manobo sa 
Mt. Apo, nga isa ka protektado nga 
lugar. Ang mga operasyon man sang 
EMI kis-a nga ginpasira sang De- 
partment of Environment and Natu- 
ral Resources bangud sa mapangha- 
lit nga epekto sini sa komunidad. 

Pareho nga liw-as ang mga 
proyekto sa salambiton pirme sang 
US nga “kabuganaan” kag pag-am- 
lig sa kapalibutan nga kabahin sang 
“pagkontra sa climate change.” W 

Anum, minasaker sang 7th IB sa Sultan Kudarat 


B rutal nga ginmasaker sang mga suldado sang 7th IB ang lima ka Pulang 
hangaway kag isa ka sibilyan sa Sityo Mugti, Barangay Chua, Bagumbayan, 
Sultan Kudarat sang Nobyembre 23. Wala sang engkwentro nga natabo pagka- 
tapos magdesisyon ang lima ka Pulang hangaway nga indi makigbayluhanay 
sang lupok bangud naapeke sila samtang madamo nga sibilyan sa ila palibot. 


Pilit man nga ginapanginwala 
sang Armed Forces of the Philippi- 
nes, indi nila matago ang makangi- 
lidlis nga pagpatay kag pagtampa- 
las sang 7th IB sa mga biktima nga 
sanday Indot Dulunan (Ka Dennis), 
Sep Kasa (Ka Ho), Allan Dalimbang 
(Ka Duran), Annabel Talon (Ka Ele- 
na), kag Ka Pogi kag sibilyan nga si 
Gerry Kasa. 

Suno sa mga nakakita sa mga 
bangkay, may mga marka sang pag- 
paantus kag pagluthang sang mala- 
pitan ang anum ka biktima. Lapas 
sa mga pagsulundan sang gera ang 
pagpatay sa mga kombatant nga 
nagsurender kag wala na sa kahim- 
tangan nga magbato. 

Pagpanganyon. Sa Buenavista, 
Agusan del Norte, tatlo ka beses 
nga nang-istraping kag nanganyon 
ang 23rd IB sa tatlo ka barangay 
sining ulihi nga kwarto sang 2022. 
Nagbunga ini sang lapnagon nga 
pagkakugmat kag pagkatublag sa 
mga komunidad kag pagkasamad 
sang mga ulumhan. Napilasan sa isa 
ka insidente si Juanito Junaldo, isa 
ka mangunguma nga ara sa iya 
ulumhan sa Barangay Lower Olave 
sang Disyembre 2. Sang Nobyembre 
5, ginpatay sang mga suldado si Re- 
ne Villa kag ginpaggwa nga Pulang 
hangaway nga napatay sa isa ka hi- 
mu-himo nga engkwentro. 

Pag-aresto. Wala sang man- 
damyento kag iligal nga gin-aresto 
sang wala nakauniporme nga tina- 
wo sang 10th ID ang imol nga ma- 
ngunguma kag drayber sang ha- 
bal-habal nga si Danilo Antumikay 
sang Disyembre 10, ala-una sang 
hapon. Gindakup si Antumikay sa 
Barangay Tugaya, Valencia City. Sa 
kahadlok nga may matabo kay An- 
tumikay, nag-upod sa iya ang asawa 
kag ila 2-tuig nga anak. 

Atake sa pamamahayag. Wa- 


la-tuo nga pagkundenar ang nag- 
sug-alaw sa husga sang isa ka korte 
sa Quezon City sang Disyembre 12 
nga “nakasala” ang mamahayag 
nga si Frank Cimatu sa kaso nga 
cyber libel. Suno sa mga mamaha- 
yag, ginapalig-on sang desisyon nga 
ini ang “chilling effect” nga ginaa- 
tubang sang ginabuyagyag nila nga 
mahigko nga pulitiko kag atakehon 
ang kinamatarung sa hilway nga 
pamamahayag. 

Pwersahan nga pagpasuren- 
der. Ginkundenar sang La Union 
Peace and Justice Advocates sang 
Disyembre 4 ang pwersahan nga 
“pagpasurender” sa mga myembro 
sang tsapter sang Timpuyog dagiti 
Marigrigat nga Umili iti Naguilan sa 
San Antonio kag tsapter sang Timek 
ken Namnamma dagiti Babassit a 
Mangngalap iti La Union sa San 
Nicolas West sa Agoo. Natabo ang 
mga insidente sang Nobyembre 26, 
kon sa diin ginpilit sang mga pulis 
ang mga lider sang duha ka grupo 
nga magsumiter sang listahan sang 
ila mga myembro kag magpirma sa 
mga dokumento nga nagasiling nga 
“ginaatras” nila ang ila suporta sa 
nasambit nga mga organisasyon. 

Militarisasyon sa Mindoro. 
Ginreport sang National Democratic 
Front-Mindoro ang 29 kaso sang 
paglapas sa tawhanong kinamata- 
rung sang 203rd IBde sa Rizal kag 
Calintaan sa Occidental Mindoro sa 
bulan sang Nobyembre. 

Lakip diri ang 13 kaso sang pag- 
kampo sa mga eskwelahan, simba- 
han kag barangay hall: pito ka kaso 
sang pagpangbakol, apat ka kaso 
sang pagpamahog, tatlo ka kaso 
sang iligal nga panghalughog, duha 
ka kaso sang istraping, kag tig-isa ka 
kaso sang iligal nga pag-aresto kag 
detensyon, pwersahan nga pagpasu- 
render kag pilit nga ebakwesyon. 

Samtang, temporaryo nga na- 
hilway si Elmer Forro, pangkabilu- 
gan nga sekretaryo sang Bayan-Pa- 
nay sang Disyembre 7 pagkatapos 
magpyansa. [AB] 


Defend Louie Jalandoni. 
Nagpiket sa atubang sang DoJ 
sa Maynila sang Disyembre 9 
ang grupong Defend Louie Ja- 
landoni para ibasura ang pag- 
upod sa anay punong nego- 
syador sang NDFP sa arbitrar- 
yo kag wala sang basehan nga 
listahan sang mga “terorista” 
sang Anti-Terrorism Council. 


Black to Block MROTC. 
Suksok sang mga bayu nga 
itom, nagprotesta ang mga 
grupong pamatan-on sa atu- 
bang sang University of Sto. 
Tomas sa Maynila batuk sa 
pagpasa sang bhagna nga 
NCSTP/MROTC sang hapon 
sang Disyembre 15. Nagpro- 
testa man sila sa atubang sang 
Kongreso sang Disyembre 12 
samtang gintalakay sa pagpa- 


mati ang hagna. 


Protesta kontra Marcos sa 
Europe. Nagtigayon sang mga 
paghulag ang mga grupong 
migrante sa Europe sang Di- 
syembre 14 kag 15 bilang pag- 
sug-alaw kay Marcos Jr. Ara sa 
Belgium siya sadto para mag- 
tambong sa pagpulong sang 
mga lider sang pungsod halin sa 
European Union kag ASEAN. 


Barikada sa Bacolod. Nagba- 
rikada ang mga estudyante 
sang Purok Katilingban, Bara- 
ngay Punta Taytay, Bacolod 
City para punggan ang demo- 
lisyon sa 40 kabalayan sa lu- 
gar. Iligal ang demolisyon labi 
nga wala nagmandu ang tag-i- 
ya sang duta kundi ang tenan- 
te lang. 


Mga hagna nga MIF kag MROTC, 


ginratsada sang Kongreso 


G inratsada sang mga alipures sang rehimeng Marcos sa Manubo nga Panal- 
gan ang mga hagna nga Maharlika Investment Fund (MIF) kag Mandatory 
ROTC (ginpalusot bilang National Citizens Service Training Program Act o NCSTP) 
sa ulihi nga adlaw sang Kongreso para sa tuig sang Disyembre 15. Napalip-ot ang 
proseso sang “deliberasyon” matapos nga ginhimo nga prayoridad ang mga ini ni 
Ferdinand Marcos Jr. Wala sang katumbas ang mga hagna nga ini sa Senado. 


Ginpresentar sang mga paryen- 
te ni Marcos Jr (anak, pakaisa kag 
iya asawa) ang hagna para himuon 
ang MIF (House Bill 6398) sang 
Nobyembre 28. Suportado ini sang 
mga “tagadumala sang ekonomya” 
sang rehimen. Gin-ulan sang pagpa- 
kamalaut ang hagna bangud sa pla- 
no sini nga gamiton bilang paunang 
pondo ang ginpangabudlayan nga 
pensyon nga nakadeposito sa GSIS 
kag SSS. Nanguna sa pagpamatuk 
ang mga mamumugon kag empleya- 
do kag ila mga tiglawas sa Kongre- 
so. Nagprotesta ang mga akademi- 
ko, kag bisan ang mga neoliberal 
nga ekonomista kag negosyante. 

Nahibal-an sang tanan nga ma- 
ngin bubon lang sang korapsyon sang 
pamilya Marcos, ila mga kroni nga 
negosyante kag mga alipures sa 
Kongreso ang MIF. Kilala ang mga 
Marcos sa bilog nga kalibutan bilang 
mga manugdambong kag makawat 
sang pondo sang banwa. Ginalawa- 
yan sang mga ini ang una nga gina- 
tantya nga P275 bilyong pauna nga 
pondo kag P618 bilyong mahimo sini 
makuripon sa masunod nga mga tuig. 

Bangud sa mga pagpakamalaut, 
ginkuha sa listahan sang pagakuha- 
an sang pondo ang GSIS kag SSS, 
kag ang nabilin nga P110 bilyong 
pagakuhaon sa Landbank of the Phi- 


lippines kag Development Bank of 
the Philippines. Ginbalita man nga 
igabaligya sang rehimen ang walo 
ka pangpubliko nga propyedad, lakip 
ang Basay Mining nga may reser- 
bang mineral nga nakabalor sang 
P102.8 bilyon. Plano man sini nga 
kuripunon ang kita sang mga kasino, 
haywey kag mga erport. 

Maathag nga wala sang “sob- 
rang pondo” ang Pilipinas. Maka- 
saysayan ang mataas nga depisito 
sini sa pinansya kag malahigante 
ang utang sini. Ginpunto bisan sang 
mga neoliberalista nga wala ang 
mga kundisyon sa kalibutan para 
mag-uswag ini. Sa kamatuoran, 
nagkalaputo ang mga “sovereign 
wealth fund” bisan sang pungsod 
nga tunay may “sobrang pondo” pa- 
reho sang Taiwan, Singapore kag 
Norway bangud sa grabe nga krisis 
nga nagabayo sa pangkalibutanon 
nga sistema sang kapitalismo. 

Sa Pilipinas, nangin pareho nga 
kahulugan sang korapsyon ang mga 
“sovereign fund” kag katulad nga 
mga pondo. Lakip diri ang mga pon- 
do nga gintuga sang amay ni Marcos 
Jr sa dekada 1970 nga nangin mga 
bulugasan sang iya pamilya kag kro- 
ni. Isa ka halimbawa diri ang coco 
levy fund nga gintukod para pwersa- 
han nga kuripunon ang gagmay na 

nga kita sang mga gamay nga ma- 
nugniyog. Sa ibang pungsod, sini 
lang ginpamatbatan nga nakasala 
sang pagdambong kag money laun- 
dering ang prime minister sang Ma- 
laysia bangud sa paggamit niya sa 
sovereign fund sang pungsod bilang 
personal nga bangko. 

Bungol sa tanan nga pagpama- 
tuk diri, ginpasar ang hagna sa bo- 
to nga 279-6 makaligad lang ang 
18 adlaw. Luwas sa tatlo nga tigla- 
was sa idalom sang Makabayan, 
duha ka kongresista halin sa Bicol 
kag isa halin sa Basilan ang solo 
nga nagboto batuk diri. 

Kadungan sa ginpasar sa pare- 
hong adlaw ang NCSTP (House Bill 
6486) nga natukod matapos konso- 
lidahon ang 27 separadong mga 
hagna para ibalik ang pwersahan 
nga paghanas militar sang pama- 
tan-on (Reserved Officers Training 
Course o ROTC). Suno sa mga gru- 
pong pamatan-on, may mas malaut 
ini nga probisyon kumparar sa una 
nga mga hagna nga ginpamatukan 
nila. Direktang dumalahan sang 
mga pasistang Armed Forces of the 
Philippines ang mga paghanas, nga 
mahimo maglawig sang duha ka 
tuig. Ginaduso sini ang militarisa- 
syon sa mga eskwelahan, lapas sa 
kinamatarung pang-akademiko. 
Lapas man ini sa mga kinamata- 
rung estudyante, nga pwersahan 
nga magahanas bisan wala pa sila 
sa husto nga edad. Suno sa mga 
estudyante, perwisyo kag pabudlay 
lang ang NCSTP/MROTC bangud sa 
dugang nga matrikula kag gamit. 

Dugang sa duha ka hagna, na- 
kahilera sa Kongreso ang walo ka 
hagna nga pagbag-o sa konstitusyon 
paagi sa pagpatawag sang Constitu- 
tional Convention. Nagatuyo ang 
mga ini nga may pagbag-o sa dumu- 
luong nga pagpanag-iya sang lokal 
nga negosyo. Bangud sa maabtik 
nga pagbantay sang oposisyon, na- 
paatras sa Enero 26, 2023 ang ma- 
sunod nga pagpamati para diri. Œ 

SA 


MALIP-OT NGA PU LONG 


presyo sang pagkaon pang-noche 0) 
buena subong nga tuig, mas 3 6 B Ji VA 
mataas sang 25.796 kumparar sang 
2021 kag malayo sa P500 nga pilit 
nga paigu-iguon para sa 5-katawo 


nga pamilya. 


lamang sa mga 
Pilipino ang may 
ginaangkon nga 


Ginkuhaan: Noche Buena Price Index, MINIMUM nga isa ka 


Department of Trade and Industry 
proteksyon o 


benepisyo nga 

pangkatilingban. 
pungsodnon nga badyet para Ginkuhaan: World Protection 
sa 2023 nga ginpasar nga halos Report 2020-2022, International 
wala sang gintandog sa orihinal LaporOrganization 


nga mga alokasyon, lakip ang 
pondo nga pang-intelligence 
kag confidential (o tago) nga 


des... 11% 


TETAINEE] A 


ukon 316,405 mga 
Pilipino nga nars 
ang nagatrabaho sa 
iban nga pungsod 
dulot sang kawad-on 
sang lokal nga 
trabaho, barato nga 
suhol, kulang nga 
benepisyo kag indi 
makatawo nga mga 
kundisyon sa 
pagtrabaho. 


P1.4M 


sobra-sobrang pyansa nga gintalana 
sang korte para sa temporaryo nga 
paghilway sa mga aktibista nga sanday 
Reina Mae Nasino, Ram Bautista 
kag Alma Moran. 


2% 25,000 


drayber sang trak sa South 


ukon 131 milyon sa 158.6 milyong aktibong SIM Korea ang nagwelga sang 


card prepaid o indi rehistrado kag may katalagman 3 semana para manawagan 
nga mautdan sang serbisyo oras nga ipatuman ang sang dugang-suhol kag mas 
SIM Card Registration sa Disyembre 27 kon indi areglado nga mga 
mairehistro. kundisyon sa pagtrabaho. 

Ginatos ka libo nga mamumugon sa UK, 
naglunsar sang mga welga sa tion sang paskwa 


G inkasa subong nga Disyembre sang mga unyon sang mamumugon sa nag- 
kalainlain nga sektor sang United Kingdom ang tagsa-tagsa nila nga mga 
welga para sa disenteng suhol kag makatawo nga mga kundisyon sa panga- 
budlay. Ginatantya nga magalab-ot sa 500,000 tubtob isa ka milyong obreros 
ang magawelga tubtob katapusan sang tuig. Kabahin ang mga ini sa paglupok 
sang mga paghimakas sang mga mamumugon sa pungsod halin pa sang Hunyo. 
Suno sa The Guardian, may 1.1 milyong workdays na ang nadula sa tunga 
sang Hunyo kag Oktubre dulot sang mga paghulag sang mga mamumugon. 


Sang Disyembre 13, ginlunsar 
sang 40,000 katapu sang National 
Union of Rail, Maritime and 
Transport Workers (RMT) ang ila 
welga batuk sa barato nga panweldo. 
Ginbasura sang mga mamumugon sa 
riles ang tanyag sang mga kumpanya 
nga 5% nga dugang-suhol para sa 
2022 kag 4% sa 2023. Gintawag nila 
nga “substandard” ang tanyag, labi 
na sa atubang sang nagatinaas nga 
gastos sa pagpangabuhi sa pungsod. 

Ginapaandar sang RMT ang 14 
nga kumpanya nga nagapadalagan 
sang mga tren. Ginlunsar nila ang 
unang bwelo sang welga sang Di- 
syembre 13 kag 14, kag ang ikaduha 
nga bwelo sang Disyembre 16 kag 


17. Padayunon nila ang mga paghu- 
lag tubtob sa 2023. 

Sang Disyembre 15, ginlunsar 
sang 100,000 nars sa England, Wales 
kag Northern Ireland ang pinakauna 
nga pungsodnon nga welga sang mga 
nars sa United Kingdom. Hingyo sang 
Royal College of Nurses ang 19% 
pagtaas kag dugang nga mga nars sa 
mga ospital para masiguro ang kalu- 
wasan sang mga pasyente. Kabahin 
sila sang pangpubliko nga sistema sa 
ikaayong lawas (National Health 
Services o NHS) nga pila ka tuig na 
nga nagaantus sa manubo nga panu- 
hol, tuman nga pagtrabaho kag indi 
bastante nga subsidyo halin sa esta- 
do. Isa pa ka 24-oras nga welga ang 


Makig-isa sa pumuluyo sang Peru, panawagan sang ILPS 


DUHA KA SEMANA NA nga nagaprotesta ang pumuluyo sa Peru batuk 
sa “kudeta sa parlamento” nga nagpatalsik sa napilian nga presidente 
sang pungsod nga si Pedro Castillo sang Disyembre 7. Nakuha sa 
pwesto si Castillo matapos nga i-impeach sang isa ka “maka-Tuo” nga 
Kongreso. Ginpangunahan ang mga protesta nga ini sang mga unyong 
agraryo, mga kahublagang mangunguma, tumandok kag iban pang 
demokratikong sektor. Panawagan nila nga ibalik sa pwesto si Castil- 
lo, dulaon ang Kongreso kag tukuron ang Constituent Assembly para 
himuon ang bag-o nga konstitusyon. Lubos nila nga ginasikway ang 
subong nga konstitusyon nga nakabalayon sa neoliberalismo. 

Sa atubang sini, nanawagan ang komite sang International League 
of Peoples' Struggles para sa Latin America kag sa Carribean sa tanan 
nga mga anti-imperyalistang pwersang demokratiko sa rehiyon nga 
makig-isa kag ululupod nga mag-alsa upod ang mga mamumugon kag 
pumuluyo sang Peru. Ginabuyok sini ang mga pumuluyo nga “magsunod 
sa mga agi sang nag-alsa na nga mga pumuluyo sa rehiyon,” pareho 
sang Argentina, Chile, Ecuador kag Colombia. Sa mga ini gintuyo sang 
pumuluyo nga pangibabawan ang mga limitasyon sang gintawag nga 
popular kag maka-Wala nga gubyerno nga nagmadinalag-on nga bang- 
gaon ang mga plano sang nagaharing sahi, kag hatagan-dalan ang 
pungsodnon kag pangkatilingban nga paghilway sa aton mga pungsod." 

ginlunsar sang Disyembre 20. 

Katuwang sang mga nars ang 
10,000 drayber sang ambulansya, 
paramedik kag iban pang mamumu- 
gon pang-emerhensya, nga natalana 
magwelga sa Disyembre 21 kag 28. 
Ginabatuan nila ang pagbalibad sang 
NHS nga ihatag ang 4% dugang-suhol 
nga aprubado na sang ila gubyerno. 

Antes pa ang Disyembre, nagti- 
gayon na ang mga mamumugon sang 
Royal Mail (koreo) kag University and 
College Union (mga titser kag ibang 
istap akademiko) nga nagatiglawas 
sa 150 unibersidad sang mga piket 
kag welga. Sang Disyembre 5, nag- 
welga ang 1,000 gwardya sang mga 
bangko kag institusyong pinansyal. 

Sa Scotland, nagkasa sang 2- 
adlaw nga welga ang Scottish 
Secondary Teachers Association 
kag iban pang unyon sang mga tit- 
ser. Sa London, handa nga magwel- 
ga ang 2,000 drayber sang bus ba- 
ngud sa padayon nga pagbalibad 
sang ila mga kumpanya para sa mga 
mabaton gid nga dugang-suhol. 

Sa nagligad nga dekada, halos 
wala, kag kon may ara man, tuman 
ka minimal ang gintaas sang suhol 
sang mga mamumugon sa UK. Ini 
samtang sige-sige ang pagtaas sang 
ila balayran sa balay kag mga serbi- 
syo kag mga presyo sang balaklon. 
Sang Abril, nagbagsak sang 3% ang 
tunay nga balor sang ila mga suhol 
bangud sa 10.196 implasyon. Labi pa 
ini nga nagbagsak paglab-ot sang 
Oktubre kon sa diin ginrehistro ang 
11.196 tantos sang implasyon. Naga- 
kabalaka ang mga ekonomista sang 
pungsod nga magatimbuok pa ini pa- 
dulong 18% sa masunod nga tuig. O 

